stanford-oval/wikipedia huggingface dataset:
קול דודי דופק
תוכן המסה > הדוד דופק בדלת

על בסיס שיר השירים המתאר כיצד דופק הדוד על דלתה של הרעיה, אך זו מתעצלת לפתוח לו, עד אשר מאוחר מדי, "דודי חמק עבר", מונה הרב דפיקות חדשות המושמעות בתקופת נאומו, דפיקות של ההשגחה העליונה - היא הדוד - לפתחה של הרעיה - עם ישראל.
לפני שמונה שנים, בעצם ליל בלהות מלא זוועות מיידאנק, טרבלינקה ובוכנוואלד, בליל של תאי גז וכבשנים, בליל של הסתר פנים מוחלט, בליל שלטון שטן הספקות והשמד, אשר רצה לסחוב את הרעיה מביתה לכנסייה הנוצרית. בליל חיפושים בלי הרף ובקשת הדוד - בליל זה גופו צץ ועלה הדוד. האל המסתתר בשפריר חביון הופיע פתאום והתחיל לדפוק בפתח אהלה של הרעיה הסחופה והדוויה, שהתהפכה על משכבה מתוך פרפורים ויסורי גיהנום. עקב ההכאות והדפיקות בפתח הרעיה עטופת אבל, נולדה מדינת ישראל!
שש דפיקות מונה הרב:
הנס הכרוך בהתלכדות אומות העולם, בפרט ארצות הברית וברית המועצות, בתמיכה בהקמת המדינה. על ישיבת האו"ם הוא אומר: "מי שהסתכל אז היטב בעינו הרוחנית, הרגיש ביושב ראש האמיתי שניצח על הדיונים - והוא הדוד".
ניצחונו של צה"ל על צבאות ערב במלחמת העצמאות.
ביטול יסוד מרכזי של התאולוגיה הנוצרית: התהפך אובדנה הנצחי של הארץ ליהודים, ובכך מוטל ספק בכך ש"ישראל שבבשר" שלא התנצרו איבדו את מעמדם כחלק מן העם הנבחר.
האטת תהליך ההתבוללות, בשל הקרבה שיהודים רבים חשים למדינת ישראל. אפילו לגבי הנגועים בשנאה עצמית, אומר הרב, "צלה של ישראל רודף אחריהם בלי הרף".
האנטישמיים מגלים כי דם יהודי אינו הפקר.
ביחס למופתי ולנאצר הייתי דורש כי נפרש את הכתוב 'עין תחת עין' במשמעותו המילולית... אסורה היא הנקמה כשאין לה מטרה, אבל אם מתרוממים על ידה להגנה עצמית, הרי זכותו האלמנטרית של האדם באשר הוא אדם לנקום את נקמתו.
היתר העלייה החופשית לארץ, המהווה מקום לכל יהודי נרדף לבוא אליו, דבר שאם היה קיים בשואה, היה מאפשר למאות אלפי יהודים להינצל.
הרב סולובייצ'יק מסביר שהיהדות בארצות הברית עלולה להיות דומה לרעיה, שפספסה את פגישתה עם הדוד, במקרה שהם לא יבינו שתקומת מדינת ישראל היא חלק מהמהלך האלוהי ויחברו אל המדינה.
תוכן המסה > ברית גורל וברית יעוד

הרב סולובייצ'יק מבדיל בין שני סוגי ברית שנכרתו בין עם ישראל לבין האלוהים: ברית גורל וברית יעוד. ברית גורל כפויה על האדם, הוא משועבד לה. היהדות כפויה על האדם היהודי:
אי אפשר לו לאדם מישראל להגלות את אלוהי העברים מרשותו ומתחומו. גם כי יחלל את שבתו יטמא את שולחנו ומשכבו, לא יינצל משלטונו של אלוהי העברים הדולק אחריו כצל.
לעומת זאת, ברית היעוד מציינת אידיאל שאדם פונה אליו מרצונו החופשי. האדם היהודי מממש אותו על ידי "הידמות לבוראו על ידי התעלות על עצמית".
בשני המאפיינים של תהליך הגיור - מילה וטבילה, מוצא הרב סולובייצ'יק את האבחנה בין שתי הבריתות. המילה מציינת השתייכות לגורל היהודי, ואילו הטבילה, התקדשות ליעוד היהודי.
לבד מביקורתו על יהדות אמריקה, ואדישותה לגורל אחיה, ולפיכך התנערותה מברית הגורל, מותח הרב גם את ביקורתו על הציונות החילונית.
התמימות כלפי כוונות עמים אחרים והאשליה לפיה האנטישמיות תיעלם עם קום המדינה, מקורן באי הבנתה הנכונה של ברית הגורל היהודית, שתוצאתה בדידותם של היהודים, כשאין להם אלא זה את זה.
ההתנערות מהמחויבות הדתית של הציונות היא כישלונה החמור ביותר, שכן "שיתוף יעוד של חיים מקודשים" צריך להיות יעדה העליון של מדינת ישראל. היא צריכה לממש את המעבר מברית גורל, שלבדה מביאה בדידות וייסורים, אל ברית יעוד, שבה יש "כוחות יצירה ושמחת קיום מחודש, חופשי ורענן".
לקריאה נוספת

הרב יוסף דב הלוי סולובייצ'יק, קול דודי דופק בתוך איש האמונה, הוצאת מוסד הרב קוק.
הרב יוסף דב הלוי סולובייצ'יק, חמש דרשות.
קבוצת הפיתוח של האו"ם

| --- | --- |

 שפה רשמית:  אנגלית
 מדינה:  ארצות הברית
 מטה הארגון:  ניו יורק 
 מקום פעילות:  עולמי
 יושב ראש:  אכים שטייניר
 תקופת הפעילות:  1997–הווה (כ־27 שנים) 
 undg.org
 
קבוצת האו"ם לפיתוח בר-קיימה (באנגלית: The United Nations Sustainable Development Group; בראשי תיבות: UNSDG, לשעבר: The United Nations Development Group, בראשי תיבות: UNDG; קבוצת הפיתוח של האו"ם) הוא ארגון מאוחד של גופי האו"ם, שהוקם על ידי מזכ"ל האו"ם ב-1997 כחלק מרפורמה במערך גופי הארגון, על מנת לשפר את היעילות של תוכניות פיתוח שמפעילות האומות המאוחדות ברמה המדינתית.
הארגון מרכז 34 סוכנויות, קרנות ותוכניות הפועלות תחת האו"ם, השוקדות יחד לפיתוח בר-קיימה, החל בתוכנית הפיתוח של האו"ם (United Nations Development Programme) וכלה בארגון העבודה הבינלאומי של האו"ם (ILO). ה-UNSDG משמש פורום ברמה גבוהה לגיבוש מדיניות משותפת וקבלת החלטות. הוא מנחה, תומך, עוקב ומפקח על תיאום פעולות הפיתוח ב-162 מדינות וטריטוריות.
היסטוריה

ב-1997 נשמעו באו"ם קולות הקוראים לאחד את כלל סוכניות האו"ם שעוסקות בענייני פיתוח, מאחר ששלל תוכניות הפיתוח של האו"ם, קרנותיו וסוכנויותיו המיוחדות חפפו בתחומי הפעילות האחת של השנייה. ההצעה הראשונית הייתה לאחד את היוניצ"ף, את תוכנית המזון העולמית (World Food Programme) ואת קרן האוכלוסייה של האו"ם (United Nations Population Fund) תחת ארגון תוכנית הפיתוח של האו"ם. לבסוף, החליט מזכ"ל האו"ם קופי ענאן לפעול להקמת אונד"ג, וזכה על כך לשבחים מפי אמרכל תוכנית הפיתוח ג'יימס ספת (James Speth).
דו"ח היעדים האסטרטגיים של הארגון לשנים 2010–2011, עמד על טיבם של יעדיו: "כדי לפעול בעקבות דו"ח המדיניות המקיף התלת-שנתי (Triennial Comprehensive Policy Review; בראשי תיבות: TCPR) ולענות על יעדי פיתוח כלל-עולמיים, וכן כדי להבטיח שמערך הפיתוח באו"ם מציג שיפור ברמת המיקוד והלכידות שלו, פיתח אונד"ג והגדיר שורה של יעדים אסטרטגיים ל-2010–2011. היעדים האסטרטגיים של אונד"ג מעניקים הכוונה לארגונים החברים באונד"ג, במאמציהם ברמה העולמית, האזורית והמדינתית, בהבאה לשינוי מורגש באיכות ובמידת ההשפעה של תמיכת האו"ם ברמת המדינה."
בינואר 2018, קבוצת הפיתוח של האו"ם (UNDG) אורגנה מחדש לקבוצת האו"ם לפיתוח בר-קיימה (UNSDG) במטרה להאיץ את ההתקדמות לעבר היעדים לפיתוח בר-קיימה.
מינהל וארגון > מינהל

המועצה הכלכלית-חברתית של האומות המאוחדות והעצרת הכללית של האומות המאוחדות מפקחות על אונד"ג ומעניקות לו ייפוי כוח. כמו כן, נתון אונד"ג תחת פיקוחה של הוועדה הכלכלית והפיננסית (הוועדה השנייה) של העצרת הכללית. תחת ידיו של הגוף הופקו דו"חות בעבור העצרת הכללית, כמו: ניתוח סטטיסטי מקיף של מימון פעולות מעשיות לשם פיתוח של מערך האו"ם לשנת 2006, וניתוח סטטיסטי מקיף של מימון פעולות מעשיות לשם פיתוח של מערך האו"ם לשנת 2007.
ראשי הארגון מתחילת פעילותו הם:
ארצות הברית ג'יימס ספת (James Speth) (1997–1999)
הממלכה המאוחדת מארק מלוק בראון (Mark Malloch Brown) (1999–2005)
טורקיה כמאל דרוויש (Kemal Derviş) (2005–2009)
ניו זילנד הלן קלארק (2009–2017)
ברזיל אכים שטייניר (Achim Steiner) (2017–ואילך)
מינהל וארגון > מינהל > הוועדה הביצועית

הוועדה הביצועית מורכבת מארבע הסוכנויות המייסדות של הגוף - תוכנית הפיתוח, קרן האוכלוסייה, יוניצ"ף ותוכנית המזון העולמית. כמו כן, הנציב העליון למען זכויות האדם הוא חבר הוועדה אקס-אופיציו (מתוקף תפקידו).
מינהל וארגון > מינהל > קבוצת הייעוץ לאונד"ג

בתקופת כהונתו של כמאל דרוויש כראש הארגון, הוקמה "קבוצת הייעוץ" לאונד"ג (UNDG Advisory Group), שמעניקה שירותי ייעוץ והכוונה לאמרכל אונד"ג, בעניין ניהול ההיבטים הביצועיים של הארגון ושל מערך המתאמים המקומיים (Residnet Coordinator) של האו"ם. ב-2009 מנתה קבוצת הייעוץ כמה ארגונים שהיו בגדר חברים קבועים: ארגון המזון והחקלאות, ארגון העבודה הבינלאומי, תוכנית הפיתוח, אונסק"ו, קרן האוכלוסייה, יוניצ"ף, נציבות האו"ם לפליטים, תוכנית המזון העולמית, ארגון הבריאות העולמי וארגון הפיתוח התעשייתי. חברי קבוצת הייעוץ הלא-קבועים (לפי תקופה בת שנה, נכון ל-1 באוגוסט 2009) היו: תוכנית האיידס, המחלקה לענייני כלכלה וחברה והנציבות הכלכלית לאירופה (שייצגה את כל חמש הנציבויות האזוריות).
מינהל וארגון > ארגון > המשרד לתיאום פעולות הפיתוח

המשרד לתיאום פעולות הפיתוח (Development Operations Coordination Office; בראשי תיבות: DOCO) מהווה רכיב מרכזי באונד"ג. פעילותו נועדה לעודד קידום כלכלי וחברתי על ידי מתן תמיכה של האו"ם. המשרד היה חלק חשוב בהקמת אונד"ג ב-1997, באיחוד מערך האו"ם לשיפור איכות הסיוע של האו"ם בתחום הפיתוח. המשרד לתיאום מוביל להגברת התמיכה האסטרטגית של האו"ם במיזמים וביעדים לאומיים, מייעל פעילויות, מפחית עלויות עסקה בעבור ממשלות, ובסופו של דבר מסייע להגשים את מטרות הפיתוח של המילניום (Millennium Development Goals) ומטרות אחרות שהוגדרו כיעדי פיתוח לפי הסכמה בינלאומית.
ראו גם את האתר של המשרד לתיאום פעולות הפיתוח באתר ארכיון האינטרנט.
הערות שוליים

↑  UNDG Strategic Priorities for 2010-2011
↑  Kilpatrick, Kate (July 2018), Switching Gears for 2030: Results of Development Coordination in 2017, (Report). United Nations Development Operations Coordination Office. p. 2. Retrieved 20 May 2019.
↑  UNSDG Members
1 2  UNDG Governance Structures
↑  UNDG Mandates (TCPR/QCPR)
↑  General Assembly
↑  Executive Committee
↑  Kemal Derviş, 30 May 2008, United Nations Development Group
↑  UNDG Chair and Advisory Group
↑  UN Development Operations Coordination Office (DOCO)
| --- | --- |
בקרת זהויות :  GND: 10085400-X  ISNI: 0000 0000 8583 328X  LCCN: no2004061138  NKC: kn20040617012  RERO: 02-A010985589  VIAF: 124135525   WorldCat (עם VIAF): 124135525 
הסמליל הקודם של הארגון
קהילת יהודי בקש

קהילת יהודי בקש (בהונגרית: Békés) נמצאת במחוז בקש, בחלקה הדרום-מזרחי של הונגריה, שבירתו העיר בקשצ'בה.
היסטוריה > ההתיישבות

ההיסטוריה של תולדות יהודי בקש בהונגריה (בהונגרית: Békés megyei zsidók) החלה בעשור הראשון של המאה ה-18 בסביבות 1700. באותה תקופה דובר רק על יהודי אחד שישב במחוז בקש, בעל מזקקת אלכוהול. על פי רישומיו של עורך מפקד האוכלוסין, השופט הראשי של בקש, דניאל אלמאשי, בשנת 1768 התגוררו רק בכפר וארי שלוש משפחות יהודיות. "אדנות הרוקרן" (Harruckern), אחוזה שלטונית גדולה במחוז, אסרה על התיישבות יהודים, כך שברוב המקומות היהודים לא הורשו להתגורר קבע עד אמצע המאה ה-19. מנקודת הקצה של 1700, הקהילות היהודיות הראשונות נוצרו בכפרים ובעיירות: וארי, דוואוואניה, וסנטאנדראש ומשנת 1840 ואילך החלה ההתיישבות המואצת ברחבי המחוז.
היסטוריה > תקופת הפריחה

בעוד שבשנת 1836 רק 542 יהודים נספרו במחוז הרי שבשנת 1870 היו כבר 6255. מאמצע המאה ה-19 עד מלחמת העולם הראשונה הוקמו קהילות, נבנו בתי הכנסת היפים והגדולים ביותר של המחוז (בקשצ'בה, גיולה, אורושהאזה, סגהאלום, סרווש, בקש, בטוניה, שרקד), והקימו גם מקוואות וחברות קדישא, בתי ספר ומוסדות ועמותות שונות לצדקה ולגמילות חסדים. תקופה זו היא תקופת התפתחות היהדות במחוז בקש ובסוף המאה היא כבר הייתה בשיא פריחתה.
מלחמת העולם הראשונה והאירועים הפוליטיים והכלכליים שלאחר מכן, מהפכת החרציות, הרפובליקה הסובייטית ההונגרית, הכיבוש הרומני, עשיית השלום שלאחר חוזה טריאנון, המשבר הכלכלי העולמי (1929), התפשטות האנטישמיות והנהגת חוקים (אנטי) יהודיים במיוחד הנומרוס קלאוזוס, החוק היהודי השני והחוק היהודי השלישי הביאו לשינויים משמעותיים בחיי יהדות הונגריה ושל יהודי המחוז. במהלך מהפכת החרציות, בעיקר בחלק הדרומי של המחוז, בטוטקומלוש, במזקובאצ'האזה - היישוב בו נולדה אמו של בני גנץ הרמטכ"ל ה-20 של צה"ל - במדגיישג'האזה וביישובים רבים אחרים, עסקים, חנויות ובתים של יהודים נבזזו במהלך פוגרומים, ובמקרה אחד היה גם רצח.
היסטוריה > משפחות יהודיות מוכרות

משפחת רוזנטל נכנסה לתעשיית טחנות הקמח ולסחר תבואה משנת 1872, כאשר הטחנה הישנה בבקשצ'בה הועברה מידי אלמנתו של לאיוש אפשטיין ובמקומה נבנו מיד שתי טחנות קיטור מופעלות במנועים שהניבו 16 קרונות קמח משובח ביום. העסק המשפחתי של רוזנטל חרג במהרה מהתעשיות בקנה מידה קטן, המודרניזציה נמשכה, עד שלבסוף "רוזנטל טחנת קיטור בע"מ" הפכה לתעשיית הטחנות המודרנית ביותר במחוז. ההתפתחות נפגעה בשריפה בשנת 1915 ואחר כך במלחמת העולם הראשונה. בשנות ה-30 של המאה ה-20 עברה המשפחה להתגורר בפריז, שם המשיכה בעסקיה כך שלא נפלו קורבן לשואה בהונגריה.
במחוז בקש פרחה גם תעשיית הדפוס ושתי משפחות יהודיות של מוציאים לאור מפורסמות גרו במחוז. איזידור קנר ייסד את בית הדפוס המשפחתי בגיומנדרד בשנת 1882, אך הוצאת הספרים החלה למעשה בתקופת הניהול של הבן הבכור, אימרה קנר. משפחת קנר בחנה את ההרמוניה של ייצור המוני ואסתטיקה והצטיינה בעבודה טיפוגרפית מתוחכמת. עם זאת, עם כניסתם של החוקים היהודיים, חייה של משפחה זו הפכו סוערים גם הם: בשנת 1944 נלקח אימרה קנר לאושוויץ, משם לא שב. לאחר גירוש הבעלים ניהלה אשתו של אנדרה קנר את בית הדפוס עד להלאמתו בשנת 1949.
משפחת טבאן החלה את פעילות הדפוס שלה על ידי אדולף טבאן בשנת 1903, ובזכות הפרסומים היפים והאיכותיים נודע עד מהרה בית הדפוס טבאן בכל רחבי הונגריה. משנת 1928, כבר בהנהלתו של אנדור טבאן אחד מבניו של המייסד, ייצר בית הדפוס גם חומרי אריזה וקופסאות איכותיים ומורכבים לתעשיית התרופות. משפחת טבאן הייתה יהודית מצבוללת בעלת חשיבה שמאלנית ולכן קיבלה פחות ופחות הזמנות משנות העשרים ואילך (עליית שלטון ימני ולאחר זמן קיצוני ואנטישמי). אנדור טבאן, בנו של המייסד, גורש לווינה בשנת 1944, משם שב כעבור שנה והמשיך להפעיל את בית הדפוס שלו עד שנת 1949, עד להלאמתו. לאחר מכן התיישבה חלק מהמשפחה בארצות הברית.
מבין ניצולי זוועות השואה היו גם בני משפחת איצקוביץ, שעסקו בסחר בתמונות במחוז בקש, ובית כלבו למכונות בטוטקומלוש היה שלהם. לאחר מותו של ליפוט איצקוביץ', בניו השתלטו על ניהול החברה שהרחיבה את פעילות העסק המשפחתי לכל המישור ההונגרי הגדול. בני משפחת איצקוביץ היו דתיים מאוד, יהודים אורתודוקסים עד חרדים, ובביתם הוקם חדר תפילה נפרד. בתקופת השואה מרבית המשפחה הייתה נעולה בגטו, לאחר המלחמה כבר לא חזרו למחוז בקש, אלא עלו לישראל או היגרו לשווייץ, שם המשיכו בעסק המשפחתי.
(הדברים הובאו מעבודת מחקר של אישטוואן באלוג).
היסטוריה > השואה

החוק היהודי הראשון הזניק את תהליך גיוס הגברים היהודים לשרות העבודה (עבודות כפייה לגברים יהודים עבור הצבא ההונגרי). התהליך נמשך בגירוש לאוקראינה והרג אלפי משפחות יהודיות חסרות אזרחות רשמית והסתיים באביב 1944 עם סגירתם, גירושם ורציחתם של יהודי המחוז ושל הונגריה כולה. יהודי מחוז בקש הועברו מ-18 גטאות במחוז דרך מחנות האיסוף-הריכוז בבקשצ'בה ובסולנוק למחנה ההשמדה אושוויץ ומחנה הריכוז שטרסהוף. כ-5,000 יהודים ממחוז בקש נפלו גם הם קורבנות השואה.
היסטוריה > אחרי המלחמה

חלק מאלפיים הניצולים היגרו לאחר המלחמה מהונגריה ורק מעטים נותרו במחוז בקש. כיום יש רק קהילה יהודית בבקשצ'בה. בשנת 2003–2004 נבנה שם בבית הכנסת החדש, מאחורי חורשת סצ'ני והאצטדיון ב"רחוב בית החולים".
זיכרון השואה

טקס זיכרון השואה מתקיים מדי שנה בבקשצ'בה, אורושהאזה, גיולה, סרווש, טוטקומלוש ודובוז. בטוטקומלוש בכיכר הראשית של העיר קיימת אנדרטה לזכר היהודים בני העיר שנספו בשואה, אנדרטה שנחנכה בשנת 2004.
זיכרון השואה > הזכרונות שנותרו

יותר ממחצית הזכרונות היהודים למיניהם שנבנו נהרסו. בתי כנסת בעלי ערך אדריכלי ואמנותי (בקשצ'בה, גיולה, בקש אורושהאזה, פיזשדיארמט), בתי תפילה, בתי ספר, רכוש קהילתי כמו מקוואות, בתי קברות, בתי לוויות, לוחות הזיכרון והמונומנטים אחרים מעטים נותרו לדורות הבאים.
הערות שוליים

↑  אישטוואן באלוג: הטרגדיה של יהודי מחוז בקש
↑  Múlt-kor történelmi portál - Kisvárosi út a holokauszthoz - Média » K…, archive.is, ‏2012-10-15
קורפטיטור

פסנתרן חזרות או קוֹרֶפֶּטִיטוֹר (בגרמנית: Korrepetitor; בצרפתית ובשפות נוספות : Répétiteur) הוא נגן פסנתר אשר תפקידו לעבוד עם זמרי אופרה קודם עבודתם עם מנצח האופרה ועם התזמורת.
לקורפטיטור תפקיד רבגוני ומורכב, ועל כן עליו להיות פסנתרן מיומן למדי. עליו להכיר רפרטואר אופראי ולנגן באופן שוטף רדוקציה 
לפסנתר של תפקיד התזמורת כולה (אלא שכיום ברוב המקרים זמינות רדוקציות כאלה שנכתבו מראש). נגינת תפקיד של תזמורת שלמה קשה מכיוון שהיא מחייבת נגינת צלילים רבים בו בעת ולרוחב מנעד הפסנתר כולו, בעוד על הפסנתרן להבהיר בעזרת קלידי הפסנתר בלבד את גוני הכלים המשתתפים באותו קטע.
עבודת הקורפטיטור אינה מסתכמת בליווי הזמרים משום שעליו גם לעבוד איתם כיחידים וכאנסמבל, כך שלחזרה עם התזמורת הם יגיעו מוכנים לגמרי. הדבר חוסך שעות עבודה עם תזמורת גדולה, שהן יקרות מאוד.
לרוב הקורפטיטור נחשב לשוליית המנצח הראשי, וזהו תפקיד שבו משמשים מנצחים מתחילים בראשית קריירת הניצוח.
קול דומן

| --- | --- |
אין תמונה חופשית
 לידה:  13 במרץ 1993 (בן 31) פילדלפיה, ארצות הברית 
 מדינה:  ארצות הברית 
 מקום לימודים:  אוניברסיטת רוזוולט 
 http://www.coledoman.com/
 פרופיל ב-IMDb
 
קול דומן (באנגלית: Cole Doman; נולד ב-13 במרץ 1993) הוא שחקן אמריקאי.
ביוגרפיה

דומן נולד בפילדלפיה ב-1993. בשנת 2011 סיים דומן תואר ראשון באמנויות מהמכללה לאמנויות הבמה של אוניברסיטת רוזוולט בשיקגו. לאחר מכן הוא התקבל לבית הספר למשחק בסטפנוולף, ובין מוריו היו  איימי מורטון, טארל אלווין מקרייני ומייקל פטריק תורנטון. בתקופתמגוריו בשיקגו שיחק בתיאטרון שייקספיר של שיקגו. בשנת 2014 הוא זכה בתואר אחד מ"הפנים החדשות הלוהטות של תיאטרון שיקגו" על ידי שיקגו טריביון.
ביוגרפיה > קריירה

אחרי תפקיד משנה קטן בפרק של סדרת הטלוויזיה "חסרי בושה", לוהק דומן לתפקיד הקולנועי הראשון שלו בסרט "Henry Gamble's Birthday Party" של סטיבן קון. הוא גילם בחור צעיר ביום הולדתו שמסיבת בריכה נערכת לכבודו. בשנת 2016 הוא נבחר לאחד השחקנים הצעירים הטובים ביותר על ידי "The Film Stage".
משנת 2018 יצא לסיבוב הופעות בארצות הברית כחבר בהרכב המחזמר "מרשעת" עם ג'ו מנטלו. הוא שיחק את התפקיד של מוק מעריץ של גלינדה. בשנת 2020 שיחק בדרמה הקולנועית "Uncle Frank" מאת אלן בול, ששודרה ב-Amazon Prime. דומן קיבל תפקיד ראשי בדרמה הקולנועית "Mutt", שהוצגה לראשונה בפסטיבל סאנדנס בינואר 2023. תפקיד ראשי נוסף הגיע בסרט האימה המסתורי "Haze" מאת מתיו פיפר בשנה שלאחר מכן.
ביוגרפיה > חיים אישיים

הוא חי לסירוגין בברוקלין ובלוס אנג'לס.
פילמוגרפיה (חלקית)

2015: חסרי בושה (סדרת טלוויזיה, פרק אחד)
2015: מסיבת יום ההולדת של הנרי גמבל (סרט באורך מלא)
2016: משפחה מודרנית (סדרת טלוויזיה, פרק אחד)
2018: חפצים חדים (סדרת טלוויזיה, פרק אחד)
2020: דוד פרנק
2021–2022: אחת שיודעת (סדרת טלוויזיה, 4 פרקים)
2023:"Mutt" סרט באורך מלא
2024: "Haze" סרט באורך מלא
TBA‏ "The Savant" סדרת טלוויזיה
הערות שוליים

↑  https://www.mylife.com/cole-doman/e127125635260578
1 2  Cole Doman. In: graytalentgroup.com. Abgerufen am 26. Januar 2020.
↑  Hot New Faces 2014. In: Chicago Tribune, 23. Juli 2014.
↑  Kate Erbland: Springboard: Cole Doman’s Feature Debut is Worth Celebrating in Bold 'Henry Gamble’s Birthday Party'. In: indiewire.com, 25. Dezember 2015.
↑  Cole Doman. In: thefilmstage.com. Abgerufen am 26. Januar 2020.
↑  Leah Wright: Review: Middle Tennessee Local Helps Bring “Wicked” to Life. In: focusmidtenn.com. Abgerufen am 26. Januar 2020.
| --- | --- |
בקרת זהויות :  NLI: 987012384865405171  GND: 1142189716  ISNI: 0000 0004 9742 6111  LCCN: no2016078249  VIAF: 4099150943149426760006   WorldCat (עם VIAF): 4099150943149426760006
קורצ'אק (אסטרואיד)

|  כוכב האם |
| --- | --- |
 כוכב אם:  השמש
 מידע כללי
 סוג:  אסטרואיד
 קטגוריה:  חגורת האסטרואידים
 תאריך גילוי:  16 בספטמבר 1971
 מגלה:  Crimean Astrophysical Observatory באוקראינה
 על שם:  יאנוש קורצ'אק 
 מקום גילוי:  מצפה הכוכבים האסטרופיזיקאי של קרים 
 מאפיינים מסלוליים
 ציר חצי-ראשי:  3.1417788 יחידה אסטרונומית, 3.146849139499292±0.0000000022754 יחידה אסטרונומית
 אקסצנטריות:  0.1915222
 זמן הקפה:  2030.5366770 ימים
 נטיית מסלול:  2.51098°
 מאפיינים פיזיים
 ממדים:  24.368±0.192 קילומטר
 זמן סיבוב עצמי:  3.997 שעה
 אלבדו:  0.075 
 בהירות מוחלטת:  11.7
 
קורצ'אק (שם מלא: 2163 קורצ'אק; באנגלית: 2163 Korczak) הוא אסטרואיד מחגורת האסטרואידים שהתגלה ב-16 בספטמבר 1971 במצפה כוכבים באוקראינה (Crimean Astrophysical Observatory), ונקרא על שמו של יאנוש קורצ'אק (1878-1942), סופר מורה ורופא פולני-יהודי שנרצח, יחד עם 200 מתלמידיו, במחנה ההשמדה טרבלינקה.
קוק (נהר)

| --- | --- |

נהר הקוק, סמוך לעיר צ'יאנג ראי
 מידע כללי
 אורך:  285 ק"מ
 אגן ניקוז:  10,875 קמ"ר 
 גובה מוצא הנהר:  358 מטרים
 יובלים:  Lao River, Thailand 
 שפך:  מקונג 
 מדינות באגן הניקוז:  תאילנד, בורמה
 
 
נהר הקוק (בתאית: แม่น้ำกก) הוא נהר הזורם בדרום-מזרח אסיה, העובר בתאילנד ובבורמה.
גאוגרפיה

הנהר זורם מזרחה אל מעבר לגבול בין תאילנד לבין בורמה.
הנהר רחב ורדוד, והוא עובר בין הרים תלולים וערוצים צרים דבר ההופך אותו לקשה לגידולים.
מספר קילומטרים במורד ההר ליד צ'יאנג ראי הנהר הופך לאגם, משם הוא ממשיך עד לסכר ההשקיה.
סכר ההשקיה הוא סכר קטן עם 11 שערים על תוואי הנהר המספק מים להשקיית שדות האורז ממזרח לצ'יאנג ראי.
הסכר ממוקם ממזרח לגשר Hwy 1. בנוסף, מתוכנן סכר חדש בצד הבורמזי, כ-30 ק"מ מהגבול עם תאילנד.
כמו כן, נהר קוק הוא יובל של נהר המקונג.
פסטיבל קולנוע דרום

| --- | --- |

 סוג:  פסטיבל קולנוע 
 מדינה:  ישראל ישראל
 מיקום:  סינמטק שדרות 
 מועדים
 תאריכי פעילות:  2001–הווה (כ־23 שנים) 
 csf.sapir.ac.il
 
פסטיבל קולנוע דרום הוא פסטיבל קולנוע בינלאומי המתקיים בצפון הנגב. הפסטיבל החל את דרכו כיוזמה משותפת של בית הספר לקולנוע ולטלוויזיה במכללה האקדמית ספיר, וסינמטק שדרות בשנת 2001. הפסטיבל מתקיים כל שנה בחודש יוני, במשך חמישה ימים מלאים, במוקדים שונים ברחבי הנגב הצפוני והמערבי. הפסטיבל פותח את דלתותיו בפני כל אדם ללא תשלום. פסטיבל קולנוע דרום הוא היחיד שמופק בדרום, על ידי תושבי הדרום, מתוך אג'נדה תרבותית ייחודית הרלוונטית למקום בו הוא נוצר. הפסטיבל שהרחיב פעולותיו עם השנים, הפך לאירוע הקולנוע המשמעותי ביותר בדרום, ובין החשובים ישראל בכלל. "הדרום" הוא תפישת עולם קולנועית הדוגלת בקולנוע עני באמצעים, אך עשיר באנושיות, מטפורה ליצירה שנעשית בפריפריה, ללא רגשי נחיתות, מתוך שאיפה לעורר דיאלוג ביקורתי עם מרכז הארץ, הדומיננטי מבחינה תרבותית.
הפסטיבל מתקיים ברובו בסינמטק שדרות, ואילו אירועים נוספים כמו הקרנות סרטים, סדנות, אירועי פרינג' ועוד מתקיימים ברחבי העיר שדרות. בשנת 2007 בשל הרעה במצב הביטחוני, עבר הפסטיבל לעיר נתיבות. לתקופה קצרה אך חזר מאז למקומו המקורי בסינמטק שדרות וברחבי העיר.
תושבים ליד פוסטרים במהלך הפסטיבל
האידאולוגיה של הפסטיבל

פסטיבל קולנוע דרום הוא פסטיבל ייחודי, המציג תוכנית חדשה ולא שגרתית בנוף פסטיבלי הקולנוע בארץ.
הוא מתעסק בעשייה הקולנועית והתרבותית בפריפריה של דרום ישראל: בין שדרות, עזה, רהט ונתיבות. בשל כך, הוא חושף פנים אחרות של יצירת קולנוע ותרבות, המשתלבת ביצירה תרבותית כוללת במזרח התיכון, וכן את היחסים בין הקהילה הפלסטינית בעזה וקהילת "הדרום" הישראלית. הפסטיבל שם לעצמו כאידאולוגיה, להיות חלק בלתי נפרד ומשמעותי מאזור זה. חזונו יוצא דופן בכך שהוא רואה את עשייתו החברתית והתרבותית בתוך הקשר בינלאומי, ולא כמשקל נגד למרכז הארץ. מטרתו העיקרית היא להקים קהילה יוצרת בדרום, שתוביל אחריה את האזור כולו.
אירועי הפסטיבל מושכים קהל מגוון ורב גילאי, מתוך כלל תושבי הדרום: אנשי נתיבות, שדרות, אופקים, רהט, סטודנטים במכללת ספיר, אנשי קיבוצים ומושבים מהסביבה, יוצרים ושוחרי קולנוע מן הארץ כולה.
תוכנית הפסטיבל

קולנוע ישראלי - תוכנית הכוללת הקרנות בכורה ראשונות וסרטים רלוונטיים מהשנים האחרונות. בשנת 2006 הוקרן סרטו של יהודה ג'אד נאמן - "נוזהת אל-פואד"; בשנת 2007 הוקרן סרטו של אבי נשר, הסודות.
קולנוע מהעולם - בתוכנית מוקרנים סרטים מארצות אפריקה, אסיה, ארצות ערב, דרום אמריקה וארצות מזרח אירופה, במטרה להציג קולנוע עני המנסה לפתח זהות ייחודית באמצעות היצירה הקולנועית. במסגרת התוכנית נעשה שיתוף פעולה עם פסטיבלי קולנוע מהעולם. בשנת 2006 התקיים שיתוף פעולה עם פסטיבל הקולנוע Visions du Réel שבניון שבשווייץ. בשנת 2007 התקיים שיתוף פעולה עם פסטיבל משמר זכויות האדם (HRFF), ובמסגרתו הוקרנו ארבעה סרטים העוסקים בזכויות האדם.
קולנוע "דרום החדש" - בתוכנית מוקרנים בבכורה עולמית סרטים של יוצרי קולנוע צעירים מהדרום, בוגרי המחלקה לקולנוע וטלוויזיה במכללת ספיר. בשנים האחרונות סרטים אלו זכו להערכה ארצית ועולמית רבה. "ברחל בתך הקטנה" של אפרת כורם נבחר לתחרות הרשמית בפסטיבל קאן 2007 במסגרת לסרטים קצרים. "סיסאי" של דוד גברו, זכה בפרס וולג'ין לקולנוע תיעודי בפסטיבל ירושלים 2005, ובפרס הגדול בפסטיבל FIPA – ביאריץ 2006.
סדנאות ומפגשים – בתוכנית מפגשים עם אורחי הפסטיבל, העוסקים בסוגיות של תפיסה תרבותית קולנועית, וסדנאות אמן ייחודיות המציגות שיטות עבודה מגוונות.
סשנים ליליים – בין יתר האירועים: סשן אימפרסיוניסטי ארוך מידי לילה. בכל סשן מוצג נושא שמחבר בין קולנוע לבין טקסטים נוספים של שירה, מוזיקה, תרבות, תיאטרון, פוליטיקה ופסיכואנליזה. הסשנים מועברים על ידי אורחי הפסטיבל, המציגים את נקודת מבטם כלפי סוגיות טעונות ומעוררות מחלוקת. במהלך הסשנים מוקרנים קטעים נדירים של קולנוע מהארץ ומהעולם שטרם הוצגו בישראל.
אירועים נוספים – כוללים: מופעי חוצות וסדנאות המתקיימים במוקדים שונים; סדנאות עבודה בקולנוע וטלוויזיה לילדים ולנוער, המועברות על ידי תלמידי בית הספר לקולנוע וטלוויזיה ממכללת ספיר. אירועי קולנוע המעניקים משמעות למקום בו הם מוקרנים, ומספרים את עולמו שהודחק; בין מוקדים ההתרחשות: רהט, אור הנר, ברור חיל.
פרסים – חלוקת פרסים ליוצרי קולנוע צעירים מהדרום במספר קטגוריות. הפסטיבל משמר מסורת של חשיפת יוצרים מבטיחים המצליחים להשתלב בתעשיית הקולנוע בארץ.
צוות הפסטיבל (שנת 2018)

יו"ר הפסטיבל וראש בית הספר לאמנויות הקול והמסך פרופ' סמי שלום שיטרית
מייסד הפסטיבל: אבנר פיינגלרנט
מנהלת הפסטיבל: יעל מימוני
מפיק ראשי: תמיר הוד
אוצר קולנוע בינלאומי: ד"ר ארז פרי, מרצה בחוג לקולנוע במכללת ספיר.
אוצר קולנוע תיעודי: גילי גאון
אוצר קולנוע ישראלי עלילתי: תמיר הוד
אוצרת "דרום החדש": רוני ריינהרץ
שותפים להפקה: סטודנטים מתנדבים ממכללת ספיר, סינמטק שדרות, עיריית נתיבות, עיריית רהט והמועצה האזורית שער הנגב, בית הספר מנדל למנהיגות חברתית, פורום היוצרים הדוקומנטריים, שידורי קשת, הרשות השנייה לטלוויזיה ורדיו, וקרנות הקולנוע השונות.
רשימת זוכים בתחרות "קולנוע דרום החדש" > סרטי סטודנטים > הסרט הטוב ביותר

| שנה | שם הסרט | במאי\ת | תסריט | מפיק\ה | צילום | עריכה |
| --- | --- | --- | --- | --- | --- | --- |
| 2017 | אסא בן 13 | סלי אלימלך | סלי אלימלך | נבו יעקובוביץ | נעמה בונימוביץ | סלי אלימלך, גלה קפלון |
| 2016 | כיסופים | מיכל חג'ג'  | מיכל חג'ג' | דוד מימוני | עמנואל שכטר, קארין זלינגר | שיר רחום |
| 2015 | צומת הרוחות | רותם מורט | רותם מורט | נטע מורט, רותם מורט | זוהר מזור, בתאל משיאן | שירה זיטוק, רותם מורט |
| 2014 | לילא אחת ביאפא | רז בדו | רז בדו | דור אבירם | רותם מורט | תמר רצ'קובסקי |
| 2013 | רעל | רוני ריינהרץ | רוני ריינהרץ | מיכל חג'ג' | נעמה בונימוביץ | רוני ריינהרץ |
| 2012 | אהבה וגטאטיבית | דרור שוחט | דרור שוחט | דרור שוחט | זאביק זליקוביץ' | עמרי הראל |